Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 108

2. A munkaterület rövid, jellemzõ leírása A kis- és középvállalkozási menedzser szolgáltató, illetve termelõ kis- és középvállalkozások területén foglalkoztatható, a kis- vagy középvállalkozás vezetésével kapcsolatos feladatokat önállóan látja el. A kis- és középvállalkozási menedzser: — szakemberek — könyvelõ, könyvvizsgáló, jogász, esetleg professzionális marketing vagy PR tanácsadó stb. — segítségével a kis- és középvállalkozások napi pénzügyeivel, számvitelével, marketingmunkájával, emberi erõforrás gazdálkodásával kapcsolatos feladatokat old meg, — önállóan alapít vállalkozásokat, ellátja azok tervezési feladatait, a vállalkozását hatékonyan, a környezeti feltételeknek megfelelõen nyereségesen mûködteti, — nagyvállalati szférában a vállalatok gazdasági, pénzügyi, marketing vagy humánpolitikai osztályain középvezetõi feladatokat végez, vezetõi irányítás mellett egy meghatározott részegységet vezet.

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes